แทมมี่-เพียงธาร ลิ่วรอบรองชนะเลิศ เทนนิสหญิงคู่ ซีเกมส์
วันนี้ (5 ธ.ค.2562) ผู้สื่อข่าวรายงานว่า การแข่งขันเทนนิสในกีฬาซีเกมส์ ครั้งที่ 30 ที่กรุงมะนิลา ประเทศฟิลิปปินส์ ซึ่งมีหลายประเภทที่น่าสนใจ เริ่มจากประเภทหญิงคู่ รอบ 8 คู่สุดท้าย แทมมี่ แทมมารีน ธนสุกาญจน์ กับ เพียงธาร ผลิพืช ชนะ พริสก้า มาเดลีน นูโกรโฮ กับ ไรฟานตี้ ดีวี่ คาห์เฟียนี่ จากอินโดนีเซีย 2-1 เซต ด้วยสกอร์ 6-4 7-6 (5) และซูเปอร์ไทเบรก 10-5ส่วนลักษิกา คำขำ กับ พัชรินทร์ ชีพชาญเดช อาศัยฟอร์มหวดที่เหนือชั้น ต้อนชนะ เดนิซ อิงกัว ได กับ คิม โรแมน อิกลูปาส นักหวดเจ้าถิ่นฟิลิปปินส์ 2-0 เซต ด้วยสกอร์ 6-1 และ 6-0 ผ่านเข้ารอบรองชนะเลิศ พร้อมกับตุนเหรียญทองแดง หญิงคู่ ได้แล้วส่วนประเภทชายคู่ รอบก่อนรองชนะเลิศ สนฉัตร กับ สรรค์ชัย รติวัฒน์ แชมป์ซีเกมส์ 6 สมัย มีอันต้องตกรอบไปอย่างน่าเสียดาย หลังแฝดพี่มีอาการกล้ามเนื้อกระตุกต้องต้องขอยอมแพ้ให้คู่เวียดนาม เหงียวน แดเนียล เกา กับ เหงียวน วัน เฟือง 0-2 เซต ด้วยสกอร์ 2-6 และ 5-4 ret.ส่วนโปรแกรมการแข่งขันเทนนิส ซีเกมส์ ครั้งที่ 30 ของวันที่ 6 ธ.ค.2562หญิงคู่ รอบรองชนะเลิศแทมมารีน ธนสุกาญจน์ จับคู่กับ เพียงธาร ผลิพืช จะพบกับ ฟาน ธิ ธาน บินห์-ตรัน ทุย ธาน ตั๊ค จาก เวียดนาม เริ่มเวลา 10.00 น.ลักษิกา คำขำ จับคู่กับ พัชรินทร์ ชีพชาญเดช จะพบกับ บีทรีซ กูมูลย่า-เจสซี่ พริสก้า รอมไพรส์ จากอินโดนีเซีย
แทมมารีน ธนสุกาญจน์ กับ เพียงธาร ผลิพืช ชนะ พริสก้า มาเดลีน นูโกรโฮ กับ ไรฟานตี้ ดีวี่ คาห์เฟียนี่ จากอินโดนีเซีย 2-1 เซต ผ่านเข้ารอบรองชนะเลิศ เทนนิสหญิงคู่ กีฬาซีเกมส์ ครั้งที่ 30 
แทมมารีน ธนสุกาญจน์,เพียงธาร ผลิพืช,ลักษิกา คำขำ,สรรค์ชัย รติวัฒน์